Vanielje-whoopie pies | SARIE
Vanielje-whoopie pies	deur Barbara Joubert
Genoeg vir 6 whoopie pies
Baktyd: 10 – 12 minute
115 g (125 ml) ongesoute botter
295 g (530 ml) koekmeel
Stap 1. Verhit oond tot 180 °C. Room botter en suiker in jou elektriese menger tot lig en romerig. Voeg die eiers een vir een by en klits goed ná elke byvoeging.
Stap 2. Sif meel, bakpoeier en sout saam. Meng melk, koeksoda en asyn en voeg by botter-mengsel. Voeg meel by en meng goed. Voeg vanielje by en meng.
Stap 3. Voeg karringmelk by en klits goed. Die mengsel gaan lyk of dit skif, maar moet glad nie bekommerd wees daaroor nie.
Stap 4. Skep koekmengsel in gesmeerde whoopie pie-pannetjie. Plaas in oond en bak vir 10 – 12 minute. Haal uit en keer versigtig uit. Laat afkoel op afkoelrak. Skep van die framboos-en-nougat-roomys op een van die whoopie pies en plak toe met nog een. Herhaal met die res en sit dadelik voor.
Nie lus vir roomys in jou whoopie pie nie?
Gebruik dié versiersel:
Meng versiersuiker en botter. (Dit sal soos broodkrummels lyk.) Voeg roomkaas by en meng tot ’n gladde mengsel. Hou in die yskas tot benodig.